KOMMISSIONENS GENNEMFØRELSESAFGØRELSE

af 8. juni 2018

om offentliggørelse i Den Europæiske Unions Tidende af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af varespecifikationen for en betegnelse i vinsektoren

(Oolde (BOB))

(2018/C 199/04)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og

ud fra følgende betragtninger:

For at gøre det muligt at indgive indsigelser i henhold til artikel 98 i forordning (EU) nr. 1308/2013 bør det enhedsdokument, der er omhandlet i artikel 94, stk. 1, litra d), i samme forordning, og henvisningen til den offentliggørelse af varespecifikationen, der fandt sted under den nationale procedure for behandling af ansøgningen om beskyttelse af betegnelsen »Oolde«, offentliggøres i Den Europæiske Unions Tidende —

BESTEMT FØLGENDE:

Eneste artikel

Det enhedsdokument, der er udarbejdet i henhold til artikel 94, stk. 1, litra d), i forordning (EU) nr. 1308/2013, og henvisningen til offentliggørelsen af varespecifikationen for betegnelsen »Oolde« (BOB), findes i bilaget til denne afgørelse

I henhold til artikel 98 i forordning (EU) nr. 1308/2013 giver offentliggørelsen af denne afgørelse ret til at gøre indsigelse mod beskyttelsen af den betegnelse, der er anført i nærværende artikel, stk. 1, inden for to måneder fra datoen for offentliggørelsen i Den Europæiske Unions Tidende.

(1) EUT L 347 af 20.12.2013, s. 671.

BILAG

ENHEDSDOKUMENT

»OOLDE«

PDO-NL-02230

Ansøgningsdato: 18.8.2016

1. Betegnelse(r), der skal registreres

Oolde

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

5. Mousserende kvalitetsvin

8. Perlevin

16. Vin af overmodne druer

4. Beskrivelse af vinen/vinene

Vinkategori 1 — vin: rød, fyldig, frugtig

DRUESORTER: Regent eller Pinotin eller Cabertin, eller en cuvée af disse sorter (forholdet varierer fra år til år)

Organoleptiske egenskaber:

Regent Barrique: Farve: rød. Aroma: krydret med fine animalske noter. Smag: aromaer af konserverede frugter og kraftig frugtsagt, bløde tanniner

Pinotin Barrique: Farve: rød. Aroma: krydret, koncentreret, tyk frugtsaft. Smag: mørkrød frugt som sorte kirsebær, lang afslutning

Cabertin Barrique: Farve: rød. Aroma: skovfrugter, nødder og solbær. Smag: mørkerød frugt som solbær, rig eftersmag

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 0,5 til 6 gram pr. liter

Generelle analytiske egenskaber

Virkeligt alkoholindhold, minimum (i vol. %) 11,5 Totalt syreindhold, minimum 63,84 milliækvivalenter pr. liter

Vinkategori 1 — vin: hvid, tør, frugtig

DRUESORTER: Cabernet Blanc

Organoleptiske egenskaber:

Farve: hvid

Aroma: friske aromaer af æble og grapefrugt

Smag: god balance mellem syrlighed og lang afslutning

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 1-8 gram pr. liter

Generelle analytiske egenskaber

Virkeligt alkoholindhold, minimum (i vol. %) 10,5 Totalt syreindhold, minimum 77,14 milliækvivalenter pr. liter

Vinkategori 1 — vin: hvid, tør, fyldig

DRUESORTER: Solaris

Organoleptiske egenskaber:

Farve: hvid

Aroma: noter af vanilje og ristet brød, moden frugt

Smag: først fyldig, forfinet flødeagtighed i eftersmagen, med tilfredsstillende mineralitet og syrer

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 1-8 gram pr. liter

Generelle analytiske egenskaber

Virkeligt alkoholindhold, minimum (i vol. %) 11,5 Totalt syreindhold, minimum 77,14 milliækvivalenter pr. liter

Vinkategori 1 — vin: rosé, fyldig, frugtig

DRUESORTER: Regent eller Pinotin eller Cabertin, eller en cuvée af disse sorter (forholdet varierer fra år til år)

Organoleptiske egenskaber:

Farve: rosa

Aroma: jordbær og lette noter af marmelade

Smag: kompakt saftig frugt, svagt sødlig og frisk eftersmag

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 1-8 gram pr. liter

Generelle analytiske egenskaber

Virkeligt alkoholindhold, minimum (i vol. %) 10 Totalt syreindhold, minimum 63,84 milliækvivalenter pr. liter

Vinkategori 3 — hedvin: rød

DRUESORTER: Regent eller Pinotin eller Cabertin, eller en cuvée af disse sorter (forholdet varierer fra år til år)

Organoleptiske egenskaber:

Farve: rød

Aroma: sødmefuld, røde og sorte frugter, let krydret

Smag: moden, krydret

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 50 til 100 gram pr. liter

Generelle analytiske egenskaber

Virkeligt alkoholindhold, minimum (i vol. %) 18 Totalt syreindhold, minimum 63,84 milliækvivalenter pr. liter

Vinkategori 3 — hedvin: hvid

DRUESORTER: Solaris

Organoleptiske egenskaber:

Farve: hvid

Aroma: moden frugt

Smag: fyldig, frugtig

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 50 til 100 gram pr. liter

Generelle analytiske egenskaber

Virkeligt alkoholindhold, minimum (i vol. %) 18 Totalt syreindhold, minimum 63,84 milliækvivalenter pr. liter

Vinkategori 5 — mousserende kvalitetsvin: hvid, fyldig, frugtig

DRUESORTER: Cabernet Blanc

Organoleptiske egenskaber:

Farve: hvid

Aroma: friske aromaer af æble og grapefrugt

Smag: god balance mellem syrlighed og lang afslutning, i starten græsagtig med en fin bouquet

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 2 til 12 gram pr. liter

Generelle analytiske egenskaber

Virkeligt alkoholindhold, minimum (i vol. %) 10,5 Totalt syreindhold, minimum 79,8 milliækvivalenter pr. liter

Vinkategori 8 — perlevin: rosé

DRUESORTER: Regent eller Pinotin eller Cabertin, eller en cuvée af disse sorter (forholdet varierer fra år til år)

Organoleptiske egenskaber:

Farve: rosa

Aroma: jordbær

Smag: forfinet sødme og frisk eftersmag

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 1 til 8 gram pr. liter

Generelle analytiske egenskaber

Virkeligt alkoholindhold, minimum (i vol. %) 9 Totalt syreindhold, minimum 77,17 milliækvivalenter pr. liter

Vinkategori 16 — vin af overmodne druer: hvid

DRUESORTER: Solaris

Organoleptiske egenskaber:

Farve: hvid

Aroma: tilbageholden, næsten sensuel, med noter af kærlighedsfrugt (litchi) og moden pære

Smag: forfinet frisk smag

Analytiske egenskaber:

Alle egenskaber er i overensstemmelse med de gældende definitioner i EU-forordninger og nederlandske ministerielle bekendtgørelser.

— Totalt alkoholindhold, maksimum (i vol. %)

— Indhold af flygtig syre, maksimum

— Indhold af svovldioxid, maksimum

— Højst tilladte berigelse, fjernelse af syre og, med forbehold af godkendelse, tilsætning af syre

Sukkerindholdet er 20 til 80 gram pr. liter

Generelle analytiske egenskaber

Virkeligt alkoholindhold, minimum (i vol. %) 12 Totalt syreindhold, minimum 73,15 milliækvivalenter pr. liter

5. Vinfremstillingsmetoder

a) Væsentlige ønologiske fremgangsmåder

Vinkategori 1 — vin: rød, frugtig, fyldig

Særlig ønologisk fremgangsmåde

Maskgæring i mindst fire dage og lagring på træfade i 5-17 måneder

Vinkategori 1 — vin: hvid, tør, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Vinkategori 1 — vin: hvid, tør, fyldig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer), delvis lagring på træfade i 2-6 måneder

Vinkategori 1 — vin: rosé, fyldig, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer)

Vinkategori 3 — hedvin: rød

Særlig ønologisk fremgangsmåde

Maskgæring i mindst fire dage og lagring på træfade i mindst 2 år, tilsætning af vinalkohol

Vinkategori 3 — hedvin: hvid

Særlig ønologisk fremgangsmåde

Maskgæring i mindst fire dage og lagring på træfade i mindst 2 år, tilsætning af vinalkohol

Vinkategori 5 — mousserende kvalitetsvin: hvid, fyldig, frugtig

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer), traditionel andengæring på flaske (traditionel metode)

Vinkategori 8 — perlevin: rosé

Særlig ønologisk fremgangsmåde

Koldgæring ved temperaturer under 18 °C (undtagelser for en højere temperatur ved gæringens begyndelse og ved vine, der ikke let gærer), tilsat kuldioxid ved tapningen

Vinkategori 16 — vin af overmodne druer: hvid

Særlig ønologisk fremgangsmåde

Sen høst med mindst 110 Oechsle-grader, vinifikation ved koldgæring

b) Maksimumsudbytter

Regent, rødvinssort

65 hl pr. hektar

Pinotin, rødvinssort

65 hl pr. hektar

Cabertin, rødvinssort

65 hl pr. hektar

Cabernet Blanc, hvidvinssort

65 hl pr. hektar

Solaris, hvidvinssort

65 hl pr. hektar

Solaris, hvidvinssort, til vin af overmodne druer

40 hl pr. hektar

6. Afgrænsning af det geografiske område

Fastlæggelse og afgrænsning af området for »Oolde« BOB (kommunen Lochem)

Det geografiske område er Oolde, som indgår i kommunen Lochem.

Oolde er et lokalt område i kommunen Lochem i provinsen Gelderland.

De forskellige lokale områders betegnelser og kulturarv er i høj grad levende hos lokalbefolkningen.

Oolde dækker et samlet areal på 658 hektar.

Oolde afgrænses af naturlige vandløb mod nord (Dortherbeek) og mod syd (Molenbeek). Mod vest afgrænses området af Gorssels oprindelige kommunegrænse. Den østlige grænse løber parallelt med digerne Lindenbergsdijk, Stoomdijk og Broekdijk.

Området for »Oolde« BOB består af jorder i lavere liggende områder med gennemstrømmende bække (beekeerdgronden) med det karakteristiske lerholdige finsand, der er vigtig for vindyrkning.

7. Primære druesorter

Pinotin N

Cabertin N (VB-91-26-17)

Cabernet Blanc B (VB-91-26-1)

Solaris

Regent N

8. Tilknytning til det geografiske område

Jordbund

Jordbundsteksturen i Oolde er ganske kompleks og omfatter en række forskellige overlappende jordtyper.

Området for »Oolde« BOB består af jorder i lavere liggende områder med gennemstrømmende bække (beekeerdgronden) med det karakteristiske lerholdige finsand (10-50 procent ler), der er vigtig for vindyrkning. Det mineralske toplag er under 50 cm, og andelen af finler (lerpartikler) er op til 12 procent.

Klima og miljø

Oolde grænser op til Twente, hvor de klimatiske gennemsnitsværdier (1971-2000), der er registreret for vinplanternes vækstperiode maj-september, er som følger (efterfulgt af nationale gennemsnitsværdier):

— Gennemsnitstemperatur: 15,0 grader Celsius (15,2)

— Laveste gennemsnitstemperatur: 9,7 grader Celsius (10,5)

— Højeste gennemsnitstemperatur: 19,9 grader Celsius (19,7)

— Gennemsnitlig relativ luftfugtighed: 78,8 %, (78,8 %)

— Gennemsnitlig nedbør: 64,9 mm, (64,9 mm), pr. måned

— Gennemsnitligt antal soltimer: 174,2 timer (185,1 timer), pr. måned

De noget lavere nattemperaturer gør, at der kan produceres friske, frugtige vine.

Druesorter

De druesorter, der anvendes til »Oolde« BOB, og som er velegnet til dyrkning i dette klima, er Cabernet Blanc og Solaris for hvidvin og Regent, Pinotin og Cabertin for rødvin. De klassificeres som vitis vinifera i VIVC-databasen (Vitis International Variety Catalogue) med formel klassificeringsoplysninger. Disse sorter er også medtaget i den nuværende OIV-liste (Det Internationale Vinkontor).

Menneskelige faktorer (dyrkning og vinfremstilling)

Før udplantningen vælges omhyggeligt druesorter, som vokser godt på de anførte dyrkningsområders jordbund og giver modne druer med meget aroma. På grundlag af jordbundsanalyser vælges de bedst egnede vinstoktyper for hver sort. De udvalgte sorter har en beviselig større modstandsdygtighed over for almindeligt forekommende sygdomme, og dette optimeres gennem løbende overvågning og planlægning af beskyttelsen af planterne i løbet af året. Dette forbedrer væsentligt bæredygtigheden af dyrkningen.

Ved tilplantningen af vingården placeres rækkerne (retning fra nord til syd) således, at de opfanger så meget sollys som muligt. Afstanden mellem rækkerne er 2,15 meter. I rækkerne står planterne med en afstand på 0,9-1,25, således at hver plante kan udnytte jordens næringsstoffer bedst muligt (ca. 2,2 kvadratmeter pr. plante).

Man har valgt Guyot-dyrkningsmetoden med opret voksende løvvæg, hvor skuddene støttes af vandrette tråde. Vinterbeskæringen foretages ved håndkraft for at udvælge de bedste et-årige skud, hvorved knopperne skyder i den nye sæson. I vækstperioden beskæres løvvæggen med maskine. Løvet omkring klaserne udtyndes i særdeleshed (ved håndkraft eller med maskine), for at solen kan få størst mulig adgang til klaserne, og de kan tørre hurtigt efter fugtigt vejr. En velforvaltet løvvæg bidrager til sukkeropbygningen og klasernes modning. Så snart klaserne begynder at få farve, udtyndes de på en sådan måde, at de tilbageblevne klaser bedre kan modne (sukker, aromaer). Et af parametrene for bestemmelsen af, hvorvidt druerne har nået den rette modningsgrad og aromaer, er en afbalanceret jord- og bladgødskning. Dette sikres ved den årlige jordbundsanalyse af 20 punkter pr. hektar efterfulgt af en gødskningsplan, der er tilpasset på grundlag heraf. Bladgødskningen anvendes på de passende tidspunkter for at undgå næringsstofmangel, f.eks. magnesium.

En af de vigtigste beslutninger er, hvornår der skal høstes. Modningsprocessen (opbygning af sukker, syre og aromaer) følges meget nøje gennem målinger af Oechsle- og pH-værdier og visuel vurdering af druernes tilstand. Høsten foregår udelukkende ved håndkraft, hvor druerne under plukningen udvælges efter kvalitet for at opnå en kvalitetsvin. Beslutning om høsten kan træffes hurtigt, hvilket gør det muligt at vælge det bedst egnede tidspunkt, dvs. ikke for tidligt, ikke for sent. Efter høsten afkøles druerne direkte efter plukningen (ca. 4 °C) i nærheden af vingården, således at druerne forbliver i god stand, mens de transporteres til vinfremstillingsstedet.

Fremstillingen af hvide vine og rosévine sker ved koldgæring, hvorved der kan opnås de karakteristiske friske, frugtige vine. De røde vine lagres på egetræsfade for at opnå en fyldigere smag. Hvide vine kan gives mere fylde ved anvendelse af en kortere lagringsperiode på træfade.

Derudover bidrager det tætte samarbejde med eksperter i et vigtigt omfang til fremstillingen af disse vine.

Fremstillingen af vinene kan finde sted i området for den beskyttede oprindelsesbetegnelse eller i den nærliggende kommune Hof van Twente.

Årsagssammenhæng

Vinens kvalitet beror i vidt omfang på samspillet mellem klimaet, jordbunden, dyrkningen og vinfremstillingen.

Det fremherskende (fastlands-)klima sikrer, at den ønskede modenhed opnås. De noget lavere nattemperaturer om efteråret sørger for tilstrækkelig nedbringelse af syrerne, samtidig med at vinens karakteristiske friskhed og frugtige aroma opretholdes.

De noget lavere nattemperaturer om efteråret har en sådan effekt, at de i tilstrækkeligt grad nedbringer syrerne, samtidig med at de opretholder tilstrækkeligt med syrer, således at balancen mellem sødme og syrlighed, der er nødvendig for vinens karakteristiske friskhed og frugtige aroma, opretholdes.

Området består af jorder i lavere liggende områder med gennemstrømmende bække (beekeerdgronden) med et betydeligt lerindhold og 5-10 % organisk materiale. Lerjord er yderst velegnet til dyrkning af vin på grund af dens fremragende evne til at forvalte fugtighed og næringsstoffer, hvilket gør det muligt for druearomaerne at udvikles fuldt ud og producere en fyldig, kraftig vin.

Ved at fastholde fugtighed længere, end hvad der er nødvendigt for at transportere jordens næringsstoffer til planten, sikrer lerjorden, at de næringsstoffer, der forekommer i jorden, videregives til vinplanten i især tørre perioder. Disse næringsstoffer sørger for, at planten i modningsperioden understøttes godt, så sukker og aromaer kan udvikles fuldt ud.

Druer, der modner på denne måde, er en afgørende forudsætning for at opnå en fyldig vin med en lang afslutning.

En sådan type vin er yderst velegnet til yderligere udvikling gennem fadlagring.

Udover klimaet og jorden har vindyrkerens og vinfremstillerens dygtighed og valg også stor indflydelse på vinkvaliteten: sortsudvælgelse, indretning af vindyrkningsarealet, gødskning, dyrkningsmetode, løvbeskæring, udtynding af klaser, overvågning af vindyrkningsarealet og modningsprocessen, fastlæggelse af høsttidspunktet, drueudvælgelse ved høst, vinfremstilling (koldgæring, lagring på træfade).

Der tilstræbes samarbejde med eksperter inden for gastronomi og vinhandel med henblik på at opnå den merværdi, som de tilfører, og som gør det muligt at fremstille kvalitetsvine.

Denne forbindelse gælder for vin, mousserende kvalitetsvin, perlevin, hedvin og vin af overmodne druer, hvoraf de to sidstnævnte i endnu større omfang er under indflydelse af menneskelige handlinger.

De producerede vines organoleptiske og analytiske egenskaber såsom den karakteristiske friske og frugtige smag hos de hvide vine og rosévinene og de bløde tanniner i rødvinene er resultatet af denne forbindelse mellem jorden, klimaet og de menneskelige faktorer.

9. Vigtige yderligere betingelser

Retlig ramme:

Af en organisation, der forvalter BOB/BGB, såfremt det foreskrives af medlemsstaten.

Type supplerende betingelse:

Undtagelse med hensyn til produktionen i det afgrænsede geografiske område

Beskrivelse af betingelsen:

Fremstillingen af vinene kan finde sted i området for den beskyttede oprindelsesbetegnelse eller i den nærliggende kommune Hof van Twente.

Link til varespecifikationen

https://www.rvo.nl/sites/default/files/2016/08/Productdossier-Oolde.pdf